Πρόταση απόφασης του Συμβουλίου σχετικά με τη σύναψη συμφωνίας μεταξύ της Ευρωπαϊκής Κοινότητας και του Συμβουλίου της Ευρώπης για την καθιέρωση, σύμφωνα με το άρθρο 7 παράγραφος 3 του κανονισμού (ΕΚ) αριθ. 1035/97 του Συμβουλίου, της 2ας Ιουνίου 1997, για την ίδρυση Ευρωπαϊκού Παρατηρητηρίου των φαινομένων ρατσισμού και ξενοφοβίας, στενής συνεργασίας μεταξύ του Παρατηρητηρίου και του Συμβουλίου της Ευρώπης (98/C 171/05) COM(1998) 255 τελικό - 98/0143(CNS)

(Υποβλήθηκε από την Επιτροπή στις 5 Μαΐου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1035/97 του Συμβουλίου, για την ίδρυση Ευρωπαϊκού Παρατηρητηρίου των φαινομένων ρατσισμού και ξενοφοβίας, και ιδίως το άρθρο 7 παράγραφος 3 σε συνδυασμό με το άρθρο 228 δεύτερη παράγραφος πρώτη φράση, και τρίτη παράγραφος πρώτο εδάφιο της συνθήκης ΕΚ

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι πρέπει να εγκριθεί η συμφωνία μεταξύ της Ευρωπαϊκής Κοινότητας και του Συμβουλίου της Ευρώπης για την καθιέρωση, σύμφωνα με το άρθρο 7 παράγραφος 3 του κανονισμού (ΕΚ) αριθ. 1035/97, για την ίδρυση Ευρωπαϊκού Παρατηρητηρίου των φαινομένων ρατσισμού και ξενοφοβίας, στενής συνεργασίας μεταξύ του Ευρωπαϊκού Παρατηρητηρίου και του Συμβουλίου της Ευρώπης

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και του Συμβουλίου της Ευρώπης που προβλέπεται στο άρθρο 7 παράγραφος 3 του κανονισμού (ΕΚ) αριθ. 1035/97 του Συμβουλίου για την ίδρυση Ευρωπαϊκού Παρατηρητηρίου των φαινομένων ρατσισμού και ξενοφοβίας εγκρίνεται εξ ονόματος της Ευρωπαϊκής Κοινότητας.

Το κείμενο της συμφωνίας προσαρτάται ως παράρτημα στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

ΣΧΕΔΙΟ ΣΥΜΦΩΝΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΗΣ ΓΙΑ ΤΗΝ ΚΑΘΙΕΡΩΣΗ, ΣΥΜΦΩΝΑ ΜΕ ΤΟ ΑΡΘΡΟ 7, ΠΑΡΑΓΡΑΦΟΣ 3, ΤΟΥ ΚΑΝΟΝΙΣΜΟΥ (ΕΚ) ΑΡΙΘ. 1035/97 ΤΟΥ ΣΥΜΒΟΥΛΙΟΥ, ΤΗΣ 2ας ΙΟΥΝΙΟΥ 1997, ΓΙΑ ΤΗΝ ΙΔΡΥΣΗ ΕΥΡΩΠΑΪΚΟΥ ΠΑΡΑΤΗΡΗΤΗΡΙΟΥ ΤΩΝ ΦΑΙΝΟΜΕΝΩΝ ΡΑΤΣΙΣΜΟΥ ΚΑΙ ΞΕΝΟΦΟΒΙΑΣ, ΣΤΕΝΗΣ ΣΥΝΕΡΓΑΣΙΑΣ ΜΕΤΑΞΥ ΤΟΥ ΠΑΡΑΤΗΡΗΤΗΡΙΟΥ ΚΑΙ ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΗΣ

Η ΕΥΡΩΠΑΪΚΗ ΚΟΙΝΟΤΗΤΑ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΗΣ,

Εκτιμώντας:

ότι το Συμβούλιο της Ευρωπαϊκής Ένωσης ενέκρινε, στις 2 Ιουνίου 1997, τον κανονισμό (ΕΚ) αριθ. 1035/97 για την ίδρυση Ευρωπαϊκού Παρατηρητηρίου των φαινομένων ρατσισμού και ξενοφοβίας (το Παρατηρητήριο) 7

ότι ο στόχος του Παρατηρητηρίου συνίσταται στην παροχή στην Κοινότητα και στα κράτη μέλη αντικειμενικών, αξιόπιστων και συγκρίσιμων στοιχείων σε ευρωπαϊκό επίπεδο για τα φαινόμενα του ρατσισμού, της ξενοφοβίας και του αντισημιτισμού 7

ότι το Συμβούλιο της Ευρώπης διαθέτει ήδη σημαντική εμπειρία στον τομέα αυτό 7

ότι το Παρατηρητήριο πρέπει να λάβει υπόψη, κατά την άσκηση των δραστηριοτήτων του, εκείνες που ήδη έχει διεξάγει το Συμβούλιο της Ευρώπης και να μεριμνήσει κατά τρόπο ώστε οι δραστηριότητες του να έχουν προστιθέμενη αξία 7 ότι αρμόζει στο εξής να καθιερωθούν στενοί δεσμοί με το Συμβούλιο της Ευρώπης και ιδίως την ευρωπαϊκή επιτροπή κατά του ρατσισμού και της μισαλλοδοξίας (ECRI) 7

ότι το παρατηρητήριο οφείλει, δυνάμει του κανονισμού (ΕΚ) αριθ. 1035/97 να συντονίζει τις δραστηριότητές του, ειδικότερα σε ό,τι αφορά το πρόγραμμα δράσης του, με εκείνες του Συμβουλίου της Ευρώπης 7

ότι το Συμβούλιο της Ευρώπης πρέπει να διορίσει μια ανεξάρτητη προσωπικότητα ως μέλος του διοικητικού συμβουλίου του Παρατηρητηρίου,

ΣΥΜΦΩΝΗΣΑΝ ΣΤΑ ΑΚΟΛΟΥΘΑ:

Ι. Ανταλλαγή πληροφοριών και στοιχείων

1. Καθιερώνονται επαφές σε τακτική βάση μεταξύ του διευθυντή του Ευρωπαϊκού Παρατηρητηρίου των φαινομένων ρατσισμού και ξενοφοβίας (στο εξής «το Παρατηρητήριο»), της γενικής γραμματείας του Συμβουλίου της Ευρώπης, ιδίως της γραμματείας της ευρωπαϊκής επιτροπής κατά του ρατσισμού και της Μισαλλοδοξίας (στο εξής «ECRI»), στο κατάλληλο επίπεδο.

2. Το παρατηρητήριο και η ECRI εξασφαλίζουν την αμοιβαία διάθεση πληροφοριών και στοιχείων που συλλέγονται στο πλαίσιο των δραστηριοτήτων τους. Η διάθεση αυτή δεν καλύπτει τα στειχεία και τις εργασίες εμπιστευτικής φύσης που διεξάγονται αντίστοιχα από τα δύο όργανα.

3. Οι πληροφορίες και τα στοιχεία που διατίθενται αμοιβαία από το Παρατηρητήριο και την ECRI μπορούν να χρησιμοποιηθούν από καθένα από τα δύο όργανα κατά την υλοποίηση των εργασιών τους.

4. Το Παρατηρητήριο και η ECRI εξασφαλίζουν σε αμοιβαία φάση, μέσω των δικτύων του, τη μεγαλύτερη διάδαση των αποτελεσμάτων των αντίστοιχων εργασιών τους.

5. Το Παρατηρητήριο και η ECRI εξασφαλίζουν την τακτική ανταλλαγή πληροφοριών σχετικά με τις προτεινόμενες δραστηριότητες, που βρίσκονται σε εξέλιξη ή έχουν ολοκληρωθεί.

ΙΙ. Συνεργασία

6. Τακτικές διαβουλεύσεις λαμβάνουν χώρα μεταξύ του Παρατηρητηρίου και της ECRI, ώστε να εξασφαλιστεί ο συντονισμός των δραστηριοτήτων ιδίως σε ό,τι αφορά την επεξεργασία του προγράμματος εργασίας του Παρατηρητηρίου. Οι διαβουλεύσεις αυτές αποσκοπούν στη συμπληρωματικότητα των αντίστοιχων προγραμμάτων των δύο οργανισμών και στην αποφυγή, όσο αυτό είναι δυνατόν, άσκοπων διπλών κόπων.

7. Εξάλου, βάσει των διαβουλεύσεων αυτών, μπορεί να συμφωνηθεί ότι το Παρατηρητήριο και η ECRI διεξάγουν κοινές ή/και συμπληρωματικές δραστηριότητες για θέματα κοινού ενδιαφέροντος. Η συνεργασία αυτή αποσκοπεί στη βελτιστοποίηση του συνόλου των διαθέσιμων πόρων, ιδίως σε ό,τι αφορά επιστημονικά ερευνητικά σχέδια.

ΙΙΙ. Διορισμός από το Συμβούλιο της Ευρώπης μιας προσωπικότητας στο διοικητικό συμβούλιο του Παρατηρητηρίου

8. Ο γενικός γραμματέας του Συμβουλίου της Ευρώπης διορίζει, μεταξύ των μελών της ECRI, μια ανεξάρτητη προσωπικότητα ως μέλος του διοικητικού συμβουλίου του Παρατηρητηρίου καθώς και τον αναπληρωτή της.

Το ζήτημα αυτό αντιμετωπίζεται στο πλαίσιο των τακτικών επαφών μεταξύ της Ευρωπαϊκής Επιτροπής και του γενικού γραμματέα του Συμβουλίου της Ευρώπης.